钦定古今图书集成/明伦汇编/氏族典/第389卷 > 李玨
## 钦定古今图书集成/明伦汇编/氏族典/第389卷 > 李玨

按《唐书李玨传》，“玨字待价，其先出赵郡，客居淮阴。幼
孤，举进士第，以拔萃补渭南尉，擢左拾遗，以数谏不
得留，出为下邽令。牛僧孺辟署掌书记，还为殿中侍
御史，除礼部员外郎，知制诰，为翰林学士。开成中，杨
嗣复得君，引玨同中书门下平章事。始，庄恪太子薨，
帝意属陈王。既而帝崩，中人引宰相议所当立，玨曰：
‘帝既命陈王矣’。”已而武宗即位，贬江西观察使，再贬
昭州刺史。宣宗立，内徙郴、舒二州，以太子宾客分司
东都。迁河阳节度使。俄检校尚书右仆射、淮南节度
使，卒。